Donesena odluka o početku rada ugostiteljskih objekata u Federaciji BiH

U Federaciji BiH otvaraju kafići, restorani, hoteli, potvrđeno je na današnjoj sjednici Federalnog štaba civilne zaštite.

-Dozvoljava se pružanje usluga ugostiteljskim objektima svih kategorija i hotelima na otvorenom prostoru (bašte i terase), uz poštivanje posebnih epidemioloških mjera. – odluka je Federalnog štaba Civilne zaštite.

U ugostiteljskim objektima iz tačke 1. zabranjuje se upotreba i konzumiranje nargila (šiša). Federalni štab civilne zaštite na danas održanoj sjednici donio je zaključak koji će biti upućen kantonima, a odnosi se na dodatno ublažavanje mjera zabrane u vezi s pandemijom koronavirusa.

Štab je obavezao kantonalne štabove civilne zaštite da razmotre mogućnost rada obrazovnih ustanova, vrtića i autoškola.

Ranije je najavio i ponovno pokretanje gradskog sabraćaja iza 15. maja, a Federalni štab danas je i donio odluku se dozvoljava ponovno uspostavljanje linijskog i vanlinijskog prijevoza putnika počevši s tim datumom.

-Odluka je usvojena, tako da gradski prijevoz starta od 15. maja”, – potvrđeno je i Federalnog štaba Civilne zaštite.